ایسراییل یؤنه‌تیمی، اؤلکه ساحل‌لرینی تورک قومویلا دولدوراجاغینی آچیقلادی.
ایسراییل چئوره قوروما باخانلیغی، آشکلون ونتانیاداکی چیمرلیک و ساحل‌لرینی قوروماق اوچون قارا و بوز قوم وارداتینا اونای وئردی.
بو قوم‌لارین وارداتی ایسه تورکیه‌دن ائدیله‌جک.
ایسراییل مطبوعاتیندا دا یئر آلان معلومات‌لارا گؤره، تورکیه‌دن ساتین آلینا‌جاق قومون میقداری ایلک آشامادا 1 میلیون مکعب متر اولا‌جاق.
2012.جی ایلده آغ دنیز ساحلی قایالیق‌لارینی قوروما آدلی بیر دؤولت شیرکتی قوران ایسراییل، یئرلی قوم‌لارین داها باها‌لی اولدوغونو و بو سببله وارداتا اونای وئردیگینی آچیقلادی.
واردات ائده‌جک اولان بلژیکلی شیرکتین یؤنه‌تیجیسینه گؤره، تورکیه‌ده‌کی قوم داها کیفیتلی.
تورکیه‌دن آلینا‌جاق قومون آشکلون و نتانیا ساحل‌لرینده 2 و 4 کیلومترلیک بؤلگه‌لرده ایستیفاده ائدیلجیی ایفاده ائدیلیر.
بو آرادا ایسراییلین قوم وارد ائتمه‌سینه قارشی چیخان‌لار دا وار.
چئوره هؤرگوتلری تورکیه‌دن آلینا‌جاق قوم‌لارلا بیرلیکده گؤزله گؤرولمه‌ین جان‌لی‌لارین دا گله‌بیله‌جیینی، بونون دا ائکوسیستمه ضرر وئره‌بیله‌جیینی ایفاده ائدیر.
بوز و قارا قوم خاریجینده ایسراییلین ایستدیگی بیر باشقا قوم داها وار.
او دا قیرمیزی قوم.
ایسراییلده بیر فیرما، قیرمیزی قوم ساتین آلماق ایسته‌دیگینی تورکیه اقتصادیات باخانلیغینا بیلدیرمیشدی.
